Document ID: /roh_data/filtered/fineweb-2-filterrobots_roh.jsonl.gz/25546

Basilea-Champagna saja in chantun progressiv ed haja il dretg sin in sez en il Cussegl federal, ha ditg Schneider-Schneiter. Sco cussegliera federala s'engaschass ella per las valurs da la Svizra e defendess ils interess da la Svizra a moda offensiva, ha ella ditg. Sias experientschas en la politica exteriura sajan impurtantas per tut ils departaments.
Schneider-Schneiter è dapi il 2010 en il Cussegl naziunal. Il 2015 è ella vegnida reelegida per pauc. Il mument è ella la presidenta da la cumissiun per affars da la politica exteriura en il Cussegl naziunal. Ella fa er part dal presidi da la PCD da la Svizra.
RR novitads 20:00